Mitchell (Južná Dakota)

Mitchell je mesto v USA, v juhovýchodnej časti štátu Južná Dakota. Je sídlom Davison County, má rozlohu 28,2 km² a žije tu 14 558 obyvateľov (2000). Mesto sa rozkladá v oblasti Veľkých prérií, na rieke James River, v nadmorskej výške 395 m n. m. V meste stojí Corn Palace, multifunkčná budova, ktorej fasády sú dekorované obrazcami vytvorenými zo zŕn kukurice a iných obilnín. Tiež sa tu nachádza areál prehistorickej indiánskej osady Mitchell Prehistoric Indian Village, čo je archeologická lokalita s pozostatkami sídla predchodcov indiánskeho kmeňa Mandan. Južne od mesta sa nachádza areál Dakota Wesleyan University. Iné projekty Commons ponúka multimediálne súbory na tému Mitchell (Južná Dakota) Externé odkazy Oficiálny web